Hrvatski sabor
20040602

Da, netko želi negirati ono što piše u papirima koje je napisalo Ministarstvo financija. Evidentno da deficit od oko 5% je dalo pozitivne efekte u 2003. godini sa svim pozitivnim trendovima i za izuzev visine, odnosno brzine rasta duga i očito problema koji imamo u deficitu naše bilance plaćanja. Ostali su trendovi ovdje naznačeni u ovom dokumentu napisani od Ministarstva financija koji su efekti. Ozbiljni ljudi se pitaju da li deficit od 5% je nešto što je ili nije opasno i tu teoretski se možemo raspravljati zaista puno govoreći o tome da to možemo izdržat ili ne možemo izdržat, ali je bitno ući u suštinu deficita. Deficit od 5% iskazan po ovom proračunu napisan po ovom hrvatskom propisu i od strane Ministarstva financija rezultat je prije svega ulaganja u razvoj. Ulaganja u Hrvatske ceste, u Hrvatske željeznice, u obnovu porušene Hrvatske za vrijeme Domovinskog rata, ulaganje u zdravstvo, to su rezultati deficita. Znači bitka za razvoj. I nedvosmisleno u ovom dokumentu piše hrabrost u 2003.